Eile kohale jõudes korjas meid peale tumesinine Volvo ja sõitsime pereväljasõidule Kolmårdenisse, mis on selgelt kõige ägedam loomaaed maailmas. Üks toredamatest atraktsioonidest on kindlasti safari, kus istud gondlisse ja sõidad vaikselt mõne meetri kõrgusel loomade tegevust jälgides. Maa-ala, mis safariloomadele eraldatud on, on tohutu ja selle elanikeks lõvid, karud, kaelkirjakud, põdrad jpt. Ilmselgelt jätsid mulle kõige soodsama mulje mõmmibeebid (väikesed kohmakad põnts-põnts-põnts päris-mängukarud) ja elevandid (neil oli seinas kraan, mille nad londiotsaga alla vajutasid, londi täis imesid ja siis lurrrrrr suhu lasid = ma olin ahvivaimustuses) . Delfiinishow'st rääkimata…